CELEX: C2005/330/18
Language: lt
Date: 2005-12-24 00:00:00
Title: Byla C-378/05  Cour de cassation  (Belgija)  2005 m. rugsėjo 9 d.  sprendimu pateiktas prašymas priimti prejudicinį sprendimą byloje  Samotor SPRL prieš Belgijos valstybę

24.12.2005   
            
            
               LT
            
            
               Europos Sąjungos oficialusis leidinys
            
            
               C 330/9
            
         
      Cour de cassation (Belgija) 2005 m. rugsėjo 9 d. sprendimu pateiktas prašymas priimti prejudicinį sprendimą byloje Samotor SPRL prieš Belgijos valstybę
   
   (Byla C-378/05)
   (2005/C 330/18)
   Proceso kalba: prancūzų
   
      Cour de cassation (Belgija) 2005 m. rugsėjo 9 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. spalio 14 d., priimti prejudicinį sprendimą byloje Samotor SPRL prieš Belgijos valstybę.
   
      Cour de cassation (Belgija) prašo Teisingumo Teismo atsakyti į šiuos klausimus:
   
               1.
            
            
               Jei prekės tiekiamos apmokestinamam asmeniui, kuris sąžiningai sudarė sutartį nežinodamas apie pardavėjo sukčiavimą, ar pridėtinės vertės mokesčio fiskalinio neutralumo principui prieštarauja tai, kad panaikinus pirkimo sutartį pagal nacionalinę civilinę teisę, kuri numato, kad sutartis, dėl neteisėtų pardavėjo veiksmų prieštaraujanti viešajai tvarkai, yra absoliučiai negaliojanti, apmokestinamasis asmuo praranda teisę į mokesčio išskaitymą?
            
         
               2.
            
            
               Ar atsakymas būtų kitoks, jei absoliutų negaliojimą sąlygotų sukčiavimas pačiu pridėtinės vertės mokesčiu?
            
         
               3.
            
            
               Ar atsakymas būtų kitoks, jei pirkimo sutarties neteisėtumas sąlygojantis absoliutų negaliojimą pagal nacionalinę teisę, yra sukčiavimas pridėtinės vertės mokesčiu, apie kurį žinojo abi sutarties šalys?